স্টাফ রিপোর্টার ॥ হবিগঞ্জ সদর উপজেলার ধুলিয়াখাল এলাকায় অবৈধভাবে স্পিরিট ব্যবহারের দায়ে ৪ ফার্নিচার ব্যবসায়ীকে অর্থদণ্ড করেছে ভ্রাম্যমান আদালত। গতকাল বৃহস্পতিবার দুপুরে নির্বাহী ম্যাজিস্ট্রেট আলমগীর হোসেন ভ্রাম্যমান আদালত পরিচালনা করেন। ভ্রাম্যমান আদালত সুত্র জানায়, অবৈধভাবে স্পিরিট ব্যবহারের দায়ে ধুলিয়াখাল এলাকার ফার্নিচার ব্যবসায়ী মোহাম্মদ আব্দুল্লাহ ও সাঞ্জু মিয়াকে ২ হাজার টাকা করে এবং জালাল আহমেদ ও হারুন মিয়াকে ১ হাজার টাকা অর্থদণ্ড করা হয়েছে। অভিযানকালে মাদকদ্রব্য নিয়ন্ত্রণ অধিদপ্তরের তত্ত্বাবধায়ক আব্দুল ওয়াহেদ চৌধুরী ও পরিদর্শক নাজিব আলী উপস্থিত ছিলেন।